b'\n_START_ARTICLE_\nAnne a Fran\xc8\x9bei\n_START_SECTION_\nNa\xc8\x99tere \xc8\x99i c\xc4\x83s\xc4\x83torie\n_START_PARAGRAPH_\nAnne s-a n\xc4\x83scut la Castelul Genappe din ducatul de Brabant la 3 aprilie 1461, ca fiica supravie\xc8\x9buitoare cea mare a regelui Ludovic al XI-lea al Fran\xc8\x9bei \xc8\x99i a reginei Charlotte de Savoia. Fratele ei, Carol \xc3\xaei va succeda mai t\xc3\xa2rziu tat\xc4\x83lui lor sub numele de Carol al VIII-lea al Fran\xc8\x9bei. Sora ei mai mic\xc4\x83 Joan a devenit pentru o scurt\xc4\x83 perioad\xc4\x83, regin\xc4\x83 consort a Fran\xc8\x9bei ca prima so\xc8\x9bie a regelui Ludovic al XII-lea. Anne a fost logodit\xc4\x83 ini\xc8\x9bial cu Nicholas, Duce de Lorena \xc8\x99i a fost creat\xc4\x83 vicontes\xc4\x83 de Thouars \xc3\xaen 1468 \xc3\xaen anticiparea c\xc4\x83s\xc4\x83toriei. Totu\xc8\x99i, Nicholas a rupt logodna pentru a se c\xc4\x83s\xc4\x83tori cu Maria, Duces\xc4\x83 de Burgundia, apoi a murit pe nea\xc8\x99teptate \xc3\xaen 1473, determin\xc3\xa2ndu-l pe Ludovic \xc8\x99\xc4\x83-\xc8\x99i ia \xc3\xaenapoi fieful. \xc3\x8en acela\xc8\x99i an, la 3 noiembrie, Anne s-a c\xc4\x83s\xc4\x83torit cu Petru al II-lea, Duce de Bourbon \xc8\x99i a preluat conducerea provinciei Beaujolais c\xc3\xa2nd so\xc8\x9bului ei i-a fost cedat titlul de Lord de Beaujeu de c\xc4\x83tre fratelui lui Ducele de Bourbon. Anne avea 12 ani.\n_START_SECTION_\nRegen\xc8\x9ba\n_START_PARAGRAPH_\n\xc3\x8en timpul minoratului fratelui Annei, Carol al VIII-lea al Fran\xc8\x9bei, Petru \xc8\x99i Anne au de\xc8\x9binut regen\xc8\x9ba Fran\xc8\x9bei. Aceast\xc4\x83 regen\xc8\x9b\xc4\x83 a durat din 1483 p\xc3\xa2n\xc4\x83 \xc3\xaen 1491 \xc8\x99i \xc3\xaempreun\xc4\x83 au men\xc8\x9binut autoritatea regal\xc4\x83 \xc8\x99i unitatea regatului \xc3\xaempotriva fac\xc8\x9biunii Orl\xc3\xa9ans, care a ini\xc8\x9biat o revolt\xc4\x83 \xc3\xaen timpul r\xc4\x83zboiului nebun din anii 1480. Ca regent\xc4\x83, Anne a fost una dintre cele mai puternice femei de la sf\xc3\xa2r\xc8\x99itul secolului al XV-lea._NEWLINE_Ea i-a dat sprijinul lui Henric Tudor \xc3\xaempotriva rivalului s\xc4\x83u, regele Richard al III-lea al Angliei, c\xc3\xa2nd Henric i-a cerut ajutorul pentru a-l elimina pe Richard, care a fost considerat de mul\xc8\x9bi a fi fost un uzurpator. Anne i-a furnizat trupe franceze pentru invazia din 1485, care a culminat cu B\xc4\x83t\xc4\x83lia de la Bosworth la 22 august, unde Henric a fost \xc3\xaenving\xc4\x83tor, \xc8\x99i a acces la tron sub numele de Henric al VII-lea._NEWLINE_Anne a f\xc4\x83cut tratatul care a dus la \xc3\xaencheierea R\xc4\x83zboiului de 100 de Ani, Tratatul de la Etaples \xc8\x99i, \xc3\xaen 1491 (\xc3\xaen ciuda opozi\xc8\x9biei Austriei \xc8\x99i a Angliei), a aranjat c\xc4\x83s\xc4\x83toria fratelui ei Carol cu Anne, duces\xc4\x83 de Bretania, \xc3\xaen scopul de a anexa Bretania coroanei franceze. C\xc3\xa2nd Carol a \xc3\xaencheiat regen\xc8\x9ba \xc3\xaen 1491, at\xc3\xa2t Anne c\xc3\xa2t \xc8\x99i Petru au c\xc4\x83zut victime m\xc3\xa2niei noii regine, furioas\xc4\x83 c\xc4\x83 independen\xc8\x9b\xc4\x83 ducatului ei a fost compromis\xc4\x83._NEWLINE_Anne \xc8\x99i Petru au avut un singur copil care a supravie\xc8\x9buit, Suzanne, n\xc4\x83scut\xc4\x83 la 10 mai 1491. Suzanne i-a succedat lui Petru ca Duces\xc4\x83 de Bourbon \xc3\xaen 1503. Anne totu\xc8\x99i, a fost \xc3\xaentotdeauna elementul dominat \xc3\xaen c\xc4\x83s\xc4\x83torie \xc8\x99i a r\xc4\x83mas administratorul terenurilor Bourbon dup\xc4\x83 moartea so\xc8\x9bului ei, protej\xc3\xa2ndu-le de la abuzuri regale. \xc3\x8en plus fa\xc8\x9b\xc4\x83 de o personalitate puternic\xc4\x83, Anne a fost o femeie extrem de inteligent\xc4\x83, perspicace \xc8\x99i energic\xc4\x83. Tat\xc4\x83l ei a numit-o "cea mai pu\xc8\x9bin n\xc4\x83t\xc3\xa2ng\xc4\x83 femeie din Fran\xc8\x9ba". Anne a fost brunet\xc4\x83, cu o frunte \xc3\xaenalt\xc4\x83 \xc8\x99i spr\xc3\xa2ncenele arcuite fin. Ea a fost descris\xc4\x83 ca av\xc3\xa2nd ochi c\xc4\x83prui, cu care \xc3\xae\xc8\x99i pironea interlocutorul, nas ascu\xc8\x9bit arogant, buze sub\xc8\x9biri, m\xc3\xa2ini sub\xc8\x9biri, \xc8\x99i "st\xc4\x83tea dreapt\xc4\x83 ca o lance".'